procesaur/Wiki.mk huggingface dataset:
Опсади на Цариград

Во текот на постоењето на Византиското Царство, градот Цариград бил под опсада многупати. Само две од сите опсади завршиле со преземање на градот, во 1204 година од страна на крстоносците и во 1453 година од страна на Османлиите.
data-sort- Дата, Напаѓачи, Бранители, употребена сила, Резултат, Наводи
Ахменидско Царство, Византиум, По море и копно, Успешна,
Делски сојуз, Ахменидско Царство, По море, Успешна,
Атина, Византиум, Мегара, Беотија, По море и копно, Успешна,
Македонија, Византиум, Атина, По море и копно, Неуспешна, <ref
Галатјани, Византиум, По копно, Напуштена,
Селевкидско Царство, Византиум, Хераклеја Понтика,Птоломејско Царство, По море и копно, Неуспешна
Понтијско Царство, Византиум, По море и копно, Неуспешна,
Септимиј Север, Песцениј Нигер, По море и копно, Успешна
[[Лициниј, По копно, Успешна,
Константин Велики, Лициниј, По море и копно, Успешна
Готи, Византија, По копно, Неуспешна,
Авари, Сасанидско Царство, Византија, По море и копно, Неуспешна,
Омејади, Византија, По море и копно, Неуспешна,
Омејади, Византија, По море и копно, Неуспешна,
Омејади, Византија, По море и копно, Неуспешна,
Опсикија, Анастасиј II, По море и копно, Успешна,
Омејади, Византија, По море и копно, Неуспешна
Прво Бугарско Царство, Византија, По копно, Неуспешна
Тома Славјанинот, Михаил II, По море и копно, Неуспешна
Руски каганат, Византија, По море и копно, Неуспешна
Киевска Русија, Византија, По море и копно, Неуспешна
Прво Бугарско Царство, Византија, По копно, Неуспешна
Прво Бугарско Царство, Византија, По копно, Неуспешна
Прво Бугарско Царство, Византија, По копно, Неуспешна
Киевска Русија, Византија, По море и копно, Неуспешна
Лав Торникиос, Константин IX Мономах, По копно, Неуспешна
Крстоносци, Византија, По море и копно, Успешна,
Крстоносци, Византија, По море и копно, Успешна,
Никејско Царство, Второ Бугарско Царство, Латинско Царство, По море и копно, Неуспешна
Никејско Царство, Латинско Царство, По море и копно, Неуспешна,
Никејско Царство, Латинско Царство, По море и копно, Успешна,
Андроник IV Палеолог, Отоманско Царство, Република Џенова, Јован V Палеолог, По копно, Успешна
Отоманско Царство, Византија, По море и копно, Напуштена,
Отоманско Царство, Византија, По море и копно, Напуштена, <ref
Муса Челебија, Византија, По копно, Напуштена,
Отоманско Царство, Византија, По копно, Напуштена,
Отоманско Царство, Византија, По море и копно, Успешна,
Грб на Данска

Грбот на Данска е официјалниот грб на државата кој се состои од три сини лава придружени со девет црвени срца на златен штит. Најстариот запис или приказ на грбот датира од 1194 година користен од кралот Кануте VI. Најстариот запис за боите на грбот датираат од 1270 година. Овој грб е многу сличен со грбот на Естонија, додека пак кралскиот грб на Данска е мхогу поразличен.
1 Поврзано
* Данска
* Знаме на Данска
2 Галерија
Список на градови во Босна и Херцеговина

Ова е список на градовите во Босна и Херцеговина кои имаат над 10,000 жители.
City / town, Ентитет/Кантон, Општина, Град, Општина
2013, Ранг, 2013, Ранг, 1991, Ранг
Сараево, Сараевски кантон, 1, 1, canton
Бања Лука, Република Српска, 2, 2
Тузла, Тузлански кантон, 3, 3
Зеница, Зеничко-добојски кантон, 4, 4
Бијељина, Република Српска, 5, 6
Мостар, Херцеговско-неретвански кантон, 6, 5
Приедор, Република Српска, 7, 9
Брчко, Брчко (округ), 8, 7
Добој, Република Српска, 9, 10
Широки Бријег, Западнохерцеговски кантон, 9, 10
Цазин, Унско-сански кантон, 10, 17
Зворник, Република Српска, 11, 22
Живинице, Тузлански кантон, 12, 13
Бихаќ, Унско-сански кантон, 13, 8
Травник, Среднобосански кантон, 14, 15
Градишка, Република Српска, 15, 16
Грачаница, Тузлански кантон, 16, 20
Сански Мост, Унско-сански кантон, 17, 12
Лукавац, Тузлански кантон, 18, 23
Тешањ, Зеничко-добојски кантон, 19, —
Велика Кладуша, Унско-сански кантон, 20, —
Сребреник, Тузлански кантон, 21, —
Теслиќ, Република Српска, 22, —
Градачац, Тузлански кантон, 23, 19
Високо, Зеничко-добојски кантон, 24, 29
Завидовиќи, Зеничко-добојски кантон, 25, 36
Какањ, Зеничко-добојски кантон, 26, 25
Прњавор, Република Српска, 27, —
Ливно, Херцегбосански кантон, 28, —
Лакташи, Република Српска, 29, —
Калесија, Тузлански кантон, 30, —
Бугојно, Среднобосански кантон, 31, 14
Томиславград, Херцегбосански кантон, 32, —
Жепче, Зеничко-добојски кантон, 33, —
Требиње, Република Српска, 34, 11
Јајце, Среднобосански кантон, 35, —
Дервента, Република Српска, 36, 21
Босанска Крупа, Унско-сански кантон, —, 30
Нови Град, Република Српска, —, 33
Вогошќа, Сараевски кантон, —, 31
Модрича, Република Српска, —, 34
Коњиц, Херцеговско-неретвански кантон, —, 32
Нови Травник, Среднобосански кантон, —, 35
Козарска Дубица, Република Српска, —, 28
Пале, Република Српска, —, 18
Горажде, Босанскоподрињски кантон, —, 26
Фоча, Република Српска, —, 24
1 Поврзано
* Општини во Босна и Херцеговина
* Општини во Република Српска
* Градови во Република Српска
Музеј Сантрал Истанбул

Музејот Сантрал Истанбул (турски: ''Santralİstanbul'') е музеј кој се наѓа во Ејуп, Истанбул, Турција. Музејот бил основан во 2002 година и истиот е наменет за уметнички и културни дела. Комплексот се состои од една модерна зграда каде се наоѓа музејот на уметноста, потоа енергетски музеј и амфитеатар, концертни сали и јавна библиотека. Во периодот од 1914-1983 година објектот служел за снабдување со електрична енергија на градот.
Планот за претворање на објектот во музеј бил на младиот стопанственик Огуз Озерден, основач на Универзитетот Билги. Тој успеал да ја убеди владата на Реџеп Тајип Ердоган и министерството за енергетика и природни ресурси да го искористат неговиот план. Договорот бил потпишан во 2004 година. Свеченото отворање на музејот се случило на 8 септември 2007 година. Музејот бил посетуван од страна на околу 1.500.000 посетители.
Нанометар

Нанометар (симбол нм, од грчки: νάνος, нанос за „џуџе“; μέτρον, метрон за „единица мерка“) е единица мерка за должина во метричкиот систем, еднаква на еден милијардити дел од метарот ( m). Може да се запише и во експонетен запис како , или пак во инженерски запис како или пак како метри. Еден нанометар е еднаков на 10 ангстреми. Кога се користи како претставка за други потреби покрај единици мерки, како на пример во „нанонаука“, се мисли на нанотехнологија, или пак за појава која се одвива во нанометри (Погледајте наноскопска скала).
Нанометарот честопати се користи за да се изразат димензии од атомски големини: пречникот на атомот на хелиумот, на пример , е околу 0,1 nm, а пак на рибозомот е околу 20 nm. Нанометарот честопати се користи за да се определи брановата должина на електромагнетното зрачење во близина на видливиот дел на спектарот: видливата светлина има бранова должина од 400 до 700 nm. Ангстремот, кој е еднаков на 0,1 nm, порано се користел токму за овие цели, но сè уште се користи во други области. Од крајот на 1980-ите, се користи во 32 nm и 22 nm, и се користи за да се опишат вообичаените големини цо последователните генерации од ITRS за минитуризацијата во полуспроводничката индустрија.
1 Историја
Нанометарот порано бил познат како милимикрометар – или, пак, милимикрон – бидејќи е дел од микронот (микрометарот), и се означувал со симболот mµ или (поретко и збунувачки, бидејќи треба да се однесува на милионити дел од микронот) µµ.
2 Поврзано
*Нанотехнологија
*Ангстрем
Грб на Малта

Грбот на Малта е официјалниот грб во државата усвоен во 1988 година. Грбот се состои од штит на кој е прикажано знамето на Малта. Над штитот се наоѓа круна од ѕид во златна боја што ги означува тврдините на Малта и градовите.. Околу штитот се наоѓа венец од маслиново и палмово гранче. на дното се наоѓа лента на кое стои името на државата на малтешки јазик.
1 Поврзано
* Знаме на Малта
* Малта
Грб на Грузија

Грбот на Грузија е официјалниот грб на државата усвоен на 1 октомври 2004 година. Грбот на Грузија е заснован на грбот на кралското средновековно цемејство Багратиони. Грбот се состои од два лава кои држат штит. над штитот се наоѓа кралската круна. Штитот е црвен и на него има приказ на Свети Ѓорѓија . Под грбот се наоѓа мотото на Грузија „силата е во единството“ или на грузиски ძალა ერთობაშია.
1 Поранешни грбови
2 Поврзано
* Грузија
* Знаме на Грузија
Грб на Германија

Грбот на Германија е официјалниот грб на државата. Грбот е составен од жолт штит со црни граници. Во штитот е претставен орел. Боите на грбот се истите бои од знамето на Германија.
1 Поврзано
* Германија
* Знаме на Германија
Грб на Ерменија

Грбот на Ерменија е официјалниот грб на државата кој се состои од орел и лав кои држат штит. Овој грб се состои од антички и модерни ерменски симболи, каде орелот и лавот биле симболи на ерменското кралство кое постоело уште пред ерата на Исус Христос. Денешниот грб бил усвоен на 12 април 1992 година.
Штитот се состои од неколку елементи, па така во средината се наоѓа планината Арарат со бродот на Ное на врвот. Околу планината се наредени симболи на ерменските династии.
1 Симболизам
1.1 Орелот и лавот
Орелот го држи штитот од левата страна, додека лавот го држи од десната. Орелот бил симбол на Арташесидската Династија, додека лавот е симбол на Багратунската Династија и подоцна на Рубенидската Династија. Двете животни биле избрани поради нивната моќ, храбротст, трпеливост, мудрост и благородништво во животинското кралство.
1.2 Петте витални елементи
# Сабјата ја претстваува силата на нацијата и кршење на синџирите на окупацијата.
# Искршениот синџир ги симболизира напорите на нацијата за слобода и независност.
# Житото ја симболизира работливоста на Ерменците.
# Пердувот ги симболизира интелектуалното и културното наследство на Ерменците.# Лентата го симболизира знамето на Ерменија.
2 Поврзано
* Ерменија
* Знаме на Ерменија
Кожани (округ)

Кожани (|Περιφερειακή ενότητα Κοζάνης) — округ во Егејска Македонија (денес Грција), дел од периферијата Западна Македонија. Зафаќа површина 3.516 км<sup>2</sup>
Има население од 156.807 жители. Денес најголемиот дел се Грци, но има и Македонци, Власи и др. Административен центар е градот Кожани кој воедно е и најголем и главен град на целата периферија Западна Македонија.
Се граничи на север со Постол, на запад со Костур, на северозапад со Лерин, на исток со Иматија и Пиерија, на југ со Гребен и на југозапад со Лариса во Тесалија.
1 Општини
Округот Кожани се дели на 5 општини, тука наведени со нивните бројки на картата.
* Велвендо (''Велвендос'') (5)
* Горуша (''Војо'') (3)
* Еордеја (2) — Кајларско
* Кожани (''Козани'') (1)
* Серфиџе (''Сервија'') (4)
2 Демографија
Бидејќи нема официјален попис за тоа колку Македонци живеат во овој округ, кога ќе споредиме некои историски податоци и денешни статистики, се доаѓа до одредена проценка. Така, во овој округ Македонците живеат во околу 17 населени места и сочинуваат околу 8% од вкупното население, па според последниот попис тоа се приближно 12.000 Македонци.
3 Поврзано
* Список на села во Кожани
* Гребен (округ)
Грб на Молдавија

Грбот на Молдавија е официјалниот грб во државата. Грбот се состои од стилизиран кафеав орел кој во устата држи крст, во едната канџа има маслиново гранче жезло во другото. Според официјалниот опис, тоа го претставува латинското потекло на народот. На градите на орелот се наоѓа штит на кој има приказ на златен бик со сонце помеѓу роговите. Исто така има ромбови (ушите), цвет со пет листа и месечина.
1 Поврзано
* Молдавија
* Знаме на Молдавија
* Грб на Молдавската Советска Социјалистичка Република
2 Наводи
*
Грб на Сан Марино

Грбот на Сан Марино е официјалниот грб во оваа мала република. Грбот најверојатно потекнува од 14 век и се смета за симбол на слободата и независноста на оваа најстара република во светот. Грбот се состои од штит опколен со гранче даб и ловор. На штитот е претставена планина со трите познати санмарински кули. Над штитот се наоѓа круна а на дното се наоѓа лента со натпис ''слобода'' на латински.
1 Поврзано
* Сан Марино
* Знаме на Сан Марино
Грб на Романија

Грбот на Романија е официјалниот грб во државата кој бил усвоен на 10 септември 1992 . Тој е заснован на малиот грб на Кралството Романија кој се користел од 1922 до 1947.
Грбот се состои од син штит на кој има прикажано златен орел кој во клунот има златен крст. Во едната канџа има меч додека во другата канџа има жезло. На градите има штит поделен на неколку прикази кои ги симболираат историските територии на Романија:
* златен орел — Влашка
* бик — Молдавија
* делфини — Добруџа
* црн орел — Трансилванија
* лав — Банат и Олтенија
1 Поврзано
* Знаме на Романија
* Романија
Грб на Србија

Грбот на [[Србија е официјалниот грб во државата кој е ист со грбот на српското семејство Обреновиќи. Грбот прво се усвоил во 1882 година, додека повторно бил усвоен во 2004 година. Големиот грб се состои од плашт каде се наоѓа штит на кој има бел двоглав орел со круна над штитот.
Службениот опис за големиот грб е:
„Големиот грб е црвен штит на кој, помеѓу два златни кринови во основата, се наоѓа двоглав сребрен орел, златен вооружен и со исти јазици и нозе, со црвен штит на градите на кој има сребрен српски крст. Штитот е крунисан со златна круна и е покриен со порфир везен со злато, украсен со златни рабници, извезени со златна плетенка со ист вид реси, поставен со хермелин и крунисан со златна круна.“
Додека описот за малиот грб е
„Малиот грб е црвен штит на кој, помеѓу два златни кринови во основата, се наоѓа двоглав сребрен орел, златен вооружен и со исти јазици и нозе, со црвен штит на градите на кој има сребро крст помеѓу четири идентични парчиња со кои се соочува вертикалниот зрак на крстот. Штитот е крунисан со златна круна.“
1 Поврзано
* Србија
* Знаме на Србија
Грб на Португалија

Грбот на Португалија е официјалниот грб на државата усвоен на 30 јуни 1911 година заедно со знамето. Грбот бил дизајниран врз основа на грбот на Кралство Португалија кое опстојувало во средновековието. Грбот е составен од штит кој е опколен со златен венец.
1 Поврзано
* Португалија
* Знаме на Португалија
Грб на Полска

Грбот на Полска е официјалниот грб во државата и често се нарекува како бел орел или |Orzeł Biały. Грбот се состои од бел орел на црвен штит со златни канџи, клун и круна.
1 Поврзано
* Знаме на Полска
* Полска
Змиски столб

Змискиот столб (грчки: Τρικάρηνος Όφις, турски: ''Yılanlı Sütun'') - исто така познат ѝ како Серпентински столб или столбот Делфи, е антички бронзен столб кој се наоѓа на Хиподромот во Цариград (познат како ''Atmeydanı'' "коњски плоштад" во османлискиот период) во градот Истанбул, Турција.
1 Историја
На 26 септември 479 п.н.е. грчките сили успеале да ги победат на персиските во Битката кај Платеја. Во чест на оваа победа, грците во храмот на Аполон во Делфи направиле поклон наречен змиски столб. Столбот бил направен од бронзените штитови на персиските војници. Тој бил висок 8 метри и претставува 29 преплетени тела на три змии симболизирајќи го здравјето. Главите на трите змии биле со отворени усти а врз нив се наоѓала златна вазна.
Во 326 година, Константин Велики наредил монументот да биде пренесен во Цариград во хиподромот. Во времето кога крстоносците го зазеле градот во 1204 година, вазната била открадена. Жителите на градот биле убедени дека столбот ги чува од секакви животни како скорпии, кои би можеле да го нарушат здравјето на човекот. Во 1453 година кога градот паднал под османлиска управа, според легендата Мехмед II за да ја покаже својата сила, со својот меч ја отсекол главата на една од змиите. По овој настан градот бил нападнат од илјадници скорпии и змии.
Долги години во османлиско време се сметало дека столбот е многу повисок бидејќи при изградба на џамија нејзината основа останала длабоко под земјата. Останатите две глави се зачувале на монументот до 17 век кога исчезнале. Во XVIII век една од главите била пронајдена и денес се наоѓа во Археолошкиот музеј во Истанбул, додека пак втората била пронајдена при археолошки ископувања и денеска се наоѓа во Британскиот музеј.
Врз столбот постојат различни натписи кои всушност се имињата на држави во Стара Грција. Овој столб е еден од најстарите римски и византиски споменици во Истанбул кои се задржиле до денес. Тој е висок 5,3 метри, додека останатиот дел се наоѓа под земјата.
2 Поврзано
* Столб на Константин
* Столб на Маркијан
3 Натамошно читање
# Volume 4 of the Cambridge Ancient History
# G.B.Grundy, The Great Persian War [library of US Congress, catalogue card number: 71-84875]
#''Broken Bits of Byzantium'' (1891), by C. G. Curtis and Mary A. Walker, Part II, as referred to in ''Broken Bits of Byzantium'' by J. Freely in, Istanbul 1, Myth to Modernity, Selected Themes, p. 23-24.
Грб на Унгарија

Грбот на Унгарија е официјалниот грб во државата кој е усвоен на 3 јули 1990 година. Грбот се користел и порано, во повеќе верзии, со или без кралската круна или во склоп на некој друг поголем грб. Грбот се состои од штит над кој се наоѓа светата круна од Унгарија. Штитот е поделен на два дела, каде левата страна има арпадски ленти (сивите ги претставуваат реките Дунав, Драва, Сава и Тиса). Десната страна има сребрен двоен крст поставен на планина со три врва и круна.
1 Поврзано
* Знаме на Унгарија
* Унгарија
Грб на Норвешка

Грбот на Норвешка е официјалниот грб во државата. Грбот се состои од црвен штит на кој е прикажан златен лав со секира во раката. Над штитот се наоѓа кралската круна. Формата на грбот датира уште од средновековието и владеењето на норвешкото кралско семејство.
1 Поврзано
* Норвешка
* Знаме на Норвешка
Музеј на играчки (Истанбул)

Истанбулскиот музеј на играчката (турски: ''İstanbul Oyuncak Müzesi'') е мал музеј посветен на детски играчки. Музејот е сместен во областа Ѓозтепе, Истанбул, Турција. Музејот бил основан од страна на турскиот поет и романописец, Сунај Акин, во 2005 година. На 23 април, националниот празник на Турција, бил отворен и музејот во истата година. Во моментот во него се наоѓаат околу 4.000 играчки по потекло од Турција и странство. Голем дел од експонатите датираат од пред двесте години.
Букелеон

Палатата Букелеон (грчки: ''Βουκολέων'', позната и како ''Јустијанова куќа'') се наоѓа во Истанбул, Турција. Објектот бил користен како резиденција од страна на византиските императори. Објектот бил изграден во 9 век, на темелите на друг објект којшто датира од 5 век. Во времето кога Цариград паднал во рацете на крстоносците, тие продолжиле да го употребуваат како нивна резиденција. По повторното враќање на градот во 1261 година, објектот бил напуштен. Во денешно време, од цилниот објект стои само фасадата.
1 Имиња
Едно од најстарите имиња на палатата е ''Хормисдова палата''. Најверојатно ова име потекнува од персискиот принц Хормисд кој живеел во Цариград во времето на Констанциј II. Во времето на Јустинијан I оваа палата се нарекувала ''Јустинијанова палата''. Името Букелеон било добиено од истоименото пристаниште кое било изградено во времето на Јустинијан. Исто така името води потекло од двете склулптури на бик и лав (грчки: ''βους'' и ''λέων'') кои се наоѓале на самото пристаниште.
2 Историја
Првата градба била подигнета во времето на Теодосиј II, на самиот брег од морето покрај Мермерната кула. Подоцна, истата градба била користена и од страна на Јустинијан I. Императрот Теофил (829-842) ја проширил палатата користејќи ја како основа на морските ѕидини.
Во текот на својата историја, градбата на неколкупати била проширувана и обновувана. Во времето на Никифор Фока (963-969), градбата влегла во составот на Големиот дворец на Цариград. Како резиденција била користена сè до второто доаѓање на власт на Алексиј I Комнин во 1081 година, кога седиштето се преместило во дворскиот комплекс во Влахерна.
Но, дворецот не бил потполно напуштен, туку истиот бил користен од страна на царското семејство. Кога во 1204 година градот го зазеле крстоносците, Букелеон бил повторно користен од страна на Бонифациј Монфератски како резиденција. При заземањето на градот, палатата била целосно ограбена а нејзините богатства биле однесени главно во западните земји на Европа.
Веќе по 1261 година, Византија не била во можност да удржува толку голем број на дворци и палати, па така Букелеон бил напуштен. Во времето на Османлиското Царство, за дворецот не се знае многу, кое означува дека не се користел за некоја голема намена. Во 1873 година поголем дел од дворецот бил срушен, главно поради изградбата на железничка пруга.
3 Опис
Букелеон бил изграден на основата на морските ѕидини. Дворецот претставувал висока градба која била поврзана со ѕидините. Западната фасада гледела кон Принцевските острови и Мраморно Море. На нејзиниот прв спрат била сместена царската порта каде се наоѓале склулптури на лавови и која служела за влез и излез во палатата преку морето.
Изгледот на целиот дворец денеска не може да биде опишан бидејќи поголемиот дел од темелите биле разрушени до темел за изградба на железнича пруга.
Денеска, од дворецот постои само западната фасада. Поради градбата на пругата дворецот денеска се наоѓа на 15 метри од морето за разлика од времето на Византија кога се наоѓала на самиот брег. Царската порта делумно опстоила, но скоро целата се наоѓа под земјата.
Список на византиски споменици во Истанбул

Список на византиски споменици во Истанбул. Листата не е целосно комплетна.
(По азбучен ред)
A
* Атик Мустафа Паша џамија
Б
* Црква Исус Спасител
* Црква Света Марија Монголска
* Црква „Пресвета Богородица Влахернска“
* Црква „Свети Апостоли“ Истанбул
В
* Џамија Вефа Килисе
Е
* Џамија Ески Имарет
Ф
* Џамија Фенари Иса
Ѓ
* Џамија Ѓул
Х
* Црква Света Ирина
* Црква Света Софија
* Џамија Хирами Ахмед Паша
K
* Џамија Календерхане
* Џамија Кефели
* Коџа Мустафа-пашина џамија
M
* Мала Света Софија
Н
* Црква Неа Еклезија
П
* Манастир Богородица Памакаристос
* Црква „Св. Полиевкт“
* Црква „Христос Седржител“ (Истанбул)
Список на градоначалници на Истанбул

Следува список на градоначалници на Истанбул, Турција:
1 Османлиско Царство
2 Република Турција
2.1 1923-1960
* Хајдар Јулуг
* Емин Еркул
* Мухитин Устјундаг
* Љуфти Кирдар
* Фахретин Керим Ѓокај
* Кемал Хадимли
* Мумташ Тархан
* Етем Јеткинер
* Кемал Ајгун
2.2 1960-1963
* Рефик Тулга
* Шефик Еренсу
* Туран Ертуг
* Кадри Илкај
* Камуран Ѓурѓун
* Нигази Аки
* Некдет Угур
2.3 1963-1980
* Хашим Ишкан
* Фарук Илгаз
* Фахри Атабеј
* Ахмет Исван
* Ајтекин Котил
2.4 1980-1984
* Исмет Хаки Акансел
* Екмел Кутај
* Абдулах Тиртил
2.5 1984-денес
* Бедретин Далан
* Нуретин Созен
* Реџеп Таип Ердоган
* Али Муфит Ѓуртуна
* Кадир Топбаш
* Мевлут Ујсал
* Екрем Имамоглу
Музеј Сак'п Сабанџ

Музејот Сакап Сабанџ (турски: ''Sakıp Sabancı Müzesi'') се наоѓа во Истанбул, Турција. Музејот е посветен на исламската калиграфија, религиозни и некои државни документи како и фотографии од османлиската ера. Музејот бил основан од страна на Сакип Шабанџи Меркез, и официјално бил отворен во јуни 2002 година.
Историската зграда припаѓала на неколку високо рангирани семејства, на египетски гувернери, од 1848 до 1884 година, кога била купена од страна на Отоманскиот трезор по наредба на султанот Абдул Хамид II и даден како подарок на кралот Никола I од Црна Гора. Зградата во следните 30 години служела како царска резиденција и амбасадата на Црна Гора. Во 1913 година, објектот станал дом на внуката на Султан Мехмед V. По основањето на Турската Република, принцот Мехмед Али Хасан, внук на Исмаил Паша, ја купил тогаш напуштената куќа и ја реновирал.
Во 1951 година, Хачи Омер Шабанџи, татко на Сакип Шабанџи Меркез и основач на Шабанџи Меркез групацијата, го купил овој дворец и главно го користел како летна резиденција. Во внатрешноста на дворот тој поставил статуа на коњ, кој ја добил на некој тендер. Куќата станала популарно позната како ''Атли Коск''. Тој и неговото семејство живееле во дворецот сè до неговата смрт во 1966 година.
Освен постојаните изложби, музејот исто така е домаќин на домашните и странските привремени изложби од различни културни настани. Неодамна, во музејот биле изложени дела од Пабло Пикасо и Огист Роден. Изложбата на Пикасо била посетена од страна на 250.000 луѓе.
1 Поврзано
* Универзитет Сабанџ
* Сакап Сабанџ
Ќерим Мемедали Хоџа

Ќерим Мемедали Хоџа (''албански: Qerim Memedali Hoxha''; , - , ) — македонски писател за деца, публицист и новинар.
1 Животопис
Хоџа е роден во 1924 година во струшкото село Радолишта. Основно училиште завршил во Струга, а средно во Скопје. Прво работел во просвета, а потоа бил новинар во „''Флака е велазеримит''“. Бил уредник во списанијата за деца „''Гезими''“ и „''Фатоси''“. Сметан е за основоположник на книжевноста за деца на албански јазик во Македонија.
2 Библиографија
*''Песни'', 1952 (заедно со Љутви Руси);
*''Кај изворот'', 1960;
*''Кога дува ветерот'', 1962;
*''Нашите дни'', 1979;
*''Кажи ми го името'', 1989.
Глаголска именка во македонскиот јазик

Како дел од простите глаголски форми во македонскиот јазик се јавува и глаголската именка. Глаголската форма во македонскиот јазик е форма во која се вкрстува глаголот и именката.
1 Особености
Глаголската именка се образува од несвршени глаголи со наставката -ње. Оваа наставка се додава на основната самогласка а кај глаголи од ''а-глаголска група'' или на основната самогласка е на глаголи од ''е-глаголска група'' и ''и-глаголска група''. Така имаме: ''гледа - гледање, вика - викање, мие - миење, коси - косење'' и слично. Покрај ова општо правило, поретко има и образување на глаголски именки со додавање на наставката -ние, најчесто од свршени глаголи. Така имаме: ''воспитува - воспитание, решава - решение'' и слично.
Глаголската именка е форма во која се вкрстува глаголот и именката, што значи во самата форма има делови и од глагол и именка. Во промената таа се однесува како именка, таа е во среден род, има еднина и множина, се членува, а се изведува од глаголска основа и најчесто значи име на дејство од најопшт вид, без укажување на неговиот вршител.
Исто така, глаголската именка може да означува и предмет, како на пример: Масата беше полна со јадење и пиење. Во ваков случај, овие две глаголски именки означуваат храна, т.е. пијалак.
Кога глаголската именка се употребува со прилог, таа заменува некоја зависна реченица или одделна глаголска форма, како во примерот: ''Го фатиле на спиење'', што означува го фатиле ''додека спиел''.
2 Поврзано
* Глаголска именка
* Граматика на македонскиот јазик
* Глаголи во македонскиот јазик
* Македонски јазик
Телевизиска кула Ендем

Телевизиската кула Ендем (турски: ''Beylikdüzü Endem Televizyon Kulesi'') се наоѓа во Истанбул, Турција. Таа е висока 236 метри и била изградена во периодот од 1998 до 2002 година. Во кулата има отворено ресторан кој се наоѓа на 154 метри височина од земјата.
1 Поврзано
* Список на кули
* Телевизиска кула Камлица
Саат кула Етфал

Саат кулата Етфал (турски: ''Etfal Hastanesi Saat Kulesi'') е саат кула која се наоѓа во дворот на истоимената болница, во Шишли, Истанбул, Турција - на европската страна од градот. Таа била изградена во времето на Абдул Хамид II (владеел од 1876-1909), а нејзин архитект бил Мехмет Шукру бег.
Кулата е висока 20 метри, а како главен материјал којшто бил користен при нејзината изградба е мермерот.
1 Поврзано
* Список на столбови и кули во Истанбул
* Саат кула Долмабахче
* Саат кула Јилдиз
* Саат кула Измир
* Саат кула Измит
Бајазитска кула

Бајазитската кула (турски: ''Beyazıt Kulesi'') се наоѓа во Истанбул, Турција. Кулата поточно се наоѓа во дворот на Истанбулскиот универзитет. Кулата била изградена во времето на османлискиот султан Махмуд II (1808-1839) и истата е висока 85 метри. Таа е изградена на темелите на друга кула, која настрадала од пожар и од која останало само името Бајазитска кула.
Првата кула била изградена од дрво во 1749 година и истата изгорела во текот на 1756 година. Истата била подигнете повторно од дрво, но таа повторно била срушена по одлуката на султанот за распуштање на јаничарскиот одред, по кое низ улиците на градот избувнале големи немири од кои настрадала и самата кула. Истата година, во 1826 година кулата била повторно изградена од дрво, а како архитект бил Крикор Балјан, но веднаш повторно била запалена од јаничарските приврзаници. Конечно, денешниот изглед на кулата била изградена во 1828 година од камен во стил на барок, а нејзин архитект бил Сенекерим Бајлан. За последен пат, кулата била реставрирана во 1997 година.
1 Поврзано
* Список на колони и кули во Истанбул
* Список на кули
Список на столбови и кули во Истанбул

Ова е список на столбови и кули во Истанбул, Турција:
1 Столбови
* Столб на Константин
* Обелиск на Теодосиј
* Готски столб
* Столб на Маркијан
* Константинов обелиск
* Змиски столб
2 Кули
* Бајазитска кула
* телевизиска кула Камлица
* Долмабахче саат кула
* Телевизиска кула Ендем
* Етфал саат кула
* Кула Галата
* Кула Киз
* Нусретије саат кула
* Јилдиз саат кула
3 Наводи
*
4 Останати списоци
* Список на музеи и споменици во Истанбул
* Список на универзитети во Истанбул
* Список на училишта во Истанбул
* Список на архитектонски градби во Истанбул
* Список на колони и кули во Истанбул
* Список на библиотеки во Истанбул
* Список на градоначалници на Истанбул
* Список на познати жители на Истанбул
Макроација

Макроација (македонски: ''Макроација македонско-хрватско пријателство'', хрватски: ''Macroatia Makedonsko-hrvatsko prijateljstvo'') е проект чијашто цел е зближување и меѓусебно поврзување на двете култури и двата народа, како и споделувањето на заедничките вредности.
Проектот е објавен на 6 јуни 2009 во Штип и е резултат на проектот наречен „Спектар“ на Astrid Megard Sollid од делот за демократија и учество од 16 мај 2006, објавен во Стеинкјер, Норвешка, и за неполн месец веќе имал над 150 поддржувачи. Денес(21 февруари 2011) Макроација брои над 3000 поддржувачи, кои на најразличен начин ја поддржале идејата.
За свој симбол на обединувањето многумина го сметаат ликот и делото на Тоше Проески.
Дел од идејата за овој проект е достапна и на фејсбук.
1 Потекло на поимот
Името Макроација се добива со комбинација на првите 3 букви од името Македонија и латинската верзија на Хрватска, Кроација. Името е авторско дело на основачот Мартин Каровски.
2 Интереси
Примарниот интерес е создавање на многу врски и пријателства, кои ќе помогнат овие два мали народа подобро да се интегрираат и да почувствуваат поголема „отворена зона“, во која ќе комуницираат меѓу себе како еден народ.
Покрај примарниот интерес постојат и други интереси, претежно подобрување на економската состојба со воспоставување на бизнис врски, како и размена на работоспособни лица според потребите на Хрватска и Македонија.
3 Принципи
Во проектот за организацијата постојат и јасно дефинирани принципи на функционирање, меѓу кои и:
* „Организацијата е обврзана да биде политички неутрална, а во своите редови да прима луѓе од сите етнички заедници и народи, а да им се гарантира и заштита од дискриминација внатре во организацијата.“
Ова посебно се однесува на Албанците, Србите и Бошњаците од Македонија и Хрватска, со цел да не се чувствуваат отфрлено и запоставено, но и покрај тоа поддржувачи од овие етнички заедници се едноцифрени броеви.
Инаку, принципите на работа се изработени според норвешкиот систем на организациите од ваков тип, и Макроација во планот за работа строго да се придржува кон нив.
Џамија Јилдиз

Џамијата Јилдиз (турски: ''Yıldız Hamidiye Camii, Yıldız Camii'') е османлиска империјална џамија која се наоѓа во Истанбул, Турција. Била изградена во времето на султанот Абдул Хамид II, помеѓу 1884 и 1886 година. Архитектурата на џамијата е комбинација од нео-готски стил и класичени отомански мотиви.
1 Поврзано
* Список на џамии
* Османлиска архитектура
* Саат кула Јилдиз
* Палата Јилдиз
2 Наводи
*
Список на архитектонски градби во Истанбул

Ова е список на архитектонски градби во Истанбул, Турција:
;Мостови:* Босфорски Мост
* Мост Фатих Султан Мехмет
* Мост Галата
;Трговски центри
* Акмеркез
* Трговски центар Џевахир
* Трговски центар Канјон
* Метросити
* Tepe Nautilus
* Трговски центри во Истанбул
1 Останати списоци
* Список на музеи и споменици во Истанбул
* Список на византиски споменици во Истанбул
* Список на урбани центри во Истанбул
* Список на универзитети во Истанбул
* Список на училишта во Истанбул
* Список на џамии во Истанбул
* Список на цркви во Истанбул
* Список на синагоги во Истанбул
* List of sport facilities in Istanbul
* Список на столбови и кули во Истанбул
* Список на библиотеки во Истанбул
* Список на високи грдби во Истанбул
* Список на градоначалници на Истанбул
Магистер еквитум

Магистер еквитум (лат.: ''Magister Equitum'') или началник на коњицата е титула на римски магистрат која постоела уште пред периодот на Римското Царство, но само како воена должност.
Во периодот на Републиката началникот на коњицата (магистер еквитум) бил избиран од диктаторот, како негов помошник (поручник). Во текот на својот мандат имал целосен имунитет, но бил должен да ги предаде овластувањата заедно со диктаторот. Во војската тој бил началник на штабот.
Магистер еквитуми биле Марко Антониј и Марко Емилиј Лепид (на оваа функција поставен од Гај Јулиј Цезар)
Саат кула Јилдиз

Саат кулата Јулдиз (турски: ''Yıldız Saat Kulesi'') — саат кула која се наоѓа веднаш до дворот на џамија Јилдиз, во областа Бешикташ, Истанбул, Турција, на европската страна од Босфорот.
Кулата била изградена во времето на османлискиот султан Абдул Хамид II (1842-1918). Изградбата започнала во 1889 година, а истата завршила една година подоцна. Кулата е изградена во неоготски стил. Кулата се состои од три ката. На вториот кат има топломер и барометар, а на третиот се наоѓа часовникот. Часовникот за последен пат бил поправен во 1993 година.
1 Поврзано
* Палата Јилдиз
* Џамија Јилдиз
* Список на колони и кули во Истанбул
* Саат кула Долмабахче
Легат (титула)

Легат (лат.: ''legatus'') е титула која во периодот на доцната Римска република им била давана на сенаторите кои служеле под заповед на воените команданти и по чија препорака биле именувани од Сенатот. Помпеј Велики и Цезар именувале свои легати кои имале пропреторски овластувања и често спроведувале полунезависна команда.
Ваквата идеја ја развил Октавијан Август така што поставил легат (сенатор од конзуларен ранг) кој подоцна ја добил титулата ''legatus Augusti propraetore'', за да управува со секоја провинција за која бил одговорен, освен за Египет, кој имал коњанички офицери. Со секоја легија во провинциите управувал сенатор со преторски овластувања (''Legatus legionis''), кој му бил потчинет на намесникот.
Во провинциите со една легија командувал намесникот, освен во Африка, каде Гај Јулиј Цезар поставил посебен легат, поставувајќи проконзул за цивилна администрација. ''Legatus Augusti'' ретко имале повеќе од двајца постари команданти, главно во период од три години. Многумина од нив своите кариери ги забележале на споменици, но толкувањето на овие записи е дискутабилно и останува сомневањето за тоа дали повеќето од нив биле систематски подготвувани за воено командување или пак имале значително воено искуство.
Исто така, ''legatus Augusti propraetore'' определувале сенатор со посебни задачи. Од почетокот на II век него го поставувал владетелот, како свој советник и придружник (''comes'') во походите.
Еквивалент на легатот во современа војска е чинот на генерал.
Римски собранија

Римските собранија (лат.: ''Comitia'') биле поделени на три вида ― куриатско (лат.: ''Comitia curiata''), центуриско (лат.: ''Comitia centuriata'') и трибутско собрание (лат.: ''Comitia tributa'') во зависност од тоа дали граѓаните се собирале организирани по курии (лат.: ''Curiae''), по центурии (лат.: ''Centuriae'') или по триби (лат.: ''Tribus''). Сите римски собранија имале законодавна и судска власт, а освен тоа биле одговорни и за изборот на магистратите, кои имале извршна власт. Иако формално, собранијата постоеле сè до III век од нашата ера.
Како претходница на трите наведени видови, некои антички извори го споменуваат и собранието наречено ''comitia calata'' (што отприлика би значело = "свикани собранија" од ''calare'' = свикување), но неговата функција, како и самото постоење, не е потврдена со сигурност. Според некои истражувачи, ова собрание од најраниот период го свикувал врховниот свештеник - "понтифекс максимус" (''pontifex maximus'') за на насобраните граѓани да им го соопшти Календарот за таа година заедно со деновите во кои би можеле да се извршуваат правните работи (практика која кон крајот на IV век п.н.е. ја прекинал Гнеј Флавиј), за да се изберат некои свештенички колегиуми (''flamines'') и ''rex sacrorum'', или пак, насобраните граѓани да послужат како сведоци при објавувањето на тестаментите. Меѓутоа, самото име на ова собрание упатува на неговиот неорганизиран, незадолжителен карактер, а неговите претпоставени функции се сведуваат исклучиво на религиска улога (чинот на сведочење при оставање на завештение имал религиски карактер). Тоа дава повод да се помисли дека едноставно се работело за насобрани граѓани, а не за организирана институција на државната власт.
Џамија Долмабахче

Џамијата Долмабахче, исто така, позната и како Безмијалем Валиде султан џамија (турски: ''Bezm-i Alem Valide Sultan Camii'') е џамија која се наоѓа во Бешикташ, Истанбул, Турција. Џамијата била изградена во времето на османлискиот султан Абдул Меџит I, помеѓу 1853 и 1855 година. Џамијата била изградена во чест на починатата мајка на султанот, Безмијалем султан. За главни архитекти биле избрани браќата Балјан.
1 Поврзано
* Саат кула Долмабахче
* Долмабахче
* Османлиска архитектура
* Список на џамии
2 Наводи
*
Елена Папаризу

Елена Папаризу (|Έλενα Παπαρίζου; родена на 31 јануари 1982 во Шведска), меѓународно позната како Елени Папаризопулу е грчко-шведска пејачка, честопати и текстописец и поранешен модел. Родена и одгледана во Шведска, таа ја започна нејзината кариера во 1999 година како члена на дуото Антика, а исто така и со тоа што работеше и како модел за Шведско-грчки бренд. Антик главно пееше низ и за грчката диаспора и заедно пееја песни со традиционално грчки елементи, на грчки и англиски. После заземањето на добро место на грчката музичка сцена, следеше нивниото учество на Евровизија 2001, а исто така нивната слава не престана сè додека мирно и двајцата члена не ги продолжија нивните музички патишта. Папаризу од 2003 официјално ја започна нејзината соло кариера и го издаде нејзиниот прв албум наречен ''Protereotita'' (2004), кој содржи главно поп звуци со лајка елементи. Следеше нејзината победа на Евровизија 2005 за Грција, со песната „My Number One“. Со ова таа и ја донесе првата победа на Грција на Евровизија. После евровизискиот успех, нејзиниот албум доби платински уверенија доби две ''Arion'' музички награди а во меѓувреме иако настапуваше низ Грција, таа спремаше албум на англиски јазик. Следеа три нови албуми ''Iparhi Logos'' (2006), ''The Game of Love'' (2006), и ''Vrisko To Logo Na Zo'' (2008) и сите три достигнаа платинска продажба и добија неколку награди. Според ''IFPI Greece'' Елена Папаризу има продадено околу 150,000 албуми и 50,000 сингли.
Обелиск на Теодосиј

Теодосиевиот обелиск (турски: ''Dikilitaş'') е староегипетски обелиск на фараонот Тутмос III кој се наоѓа на Хиподромот во Цариград (денеска познат како ''Meydani'' или ''Плоштад Султан Ахмед''), во Истанбул, Турција. Тој бил изграден од страна на римскиот цар Теодосиј I во текот на 4 век.
Првиот обелиск изграден во времето на фараонот Тутмос III (1479-1425 п.н.е.) во големиот храм на Карнак. Римскиот ипераотр Констанциј II (337-361) го донел во Александрија за да одбележи 20 години од неговиот престол во 357 година. Сличен таков обелиск бил изграден на Циркус Максимус во Рим истата година, а денеска тој обелиск е познат како Латерански обелиск. Обелискот во Александрија останал до 390 година, кога по заповед на Теодосиј II бил пренесен во Цариград, каде бил ставен на Хиподромот, каде што се наоѓа и денес.
Првично, градбата била висока околу 30 метри, но долниот нејзин дел бил оштетен најверојатно при транспортот во Цариград. Денеска, споменикот е висок 18.54 метри.
На 12 јануари 2016 година во непосредна близина на обелискот се случил терористички напад од страна на бомбаш самоубиец, во кој напад животот го загубиле 10 туристи.
1 Наводи
Саат кула Нусретије

Саат-кула Нусретије (турски: ''Nusretiye Camii'') — саат-кула која се наоѓа во населбата Тофан, во Бејоглу, Истанбул, Турција, до истоимената џамија. Кулата била изградена во времето на османлискиот султан Абдул Меџит I (1823 — 1861) во 1848 година, а како главен архитект бил Гарабет Балајан. Кулата е во неокласичен стил, со височина од 15 метри. На влезот на часовникот е ставена тугхуата на султанот Абдул Меџит I. Целиот комплекс, составен од кулата, џамијата и Тофан Киоск биле обновени во средината на 1950-тите.
1 Поврзано
* Список на столбови и кули во Истанбул
2 Наводи
*
Триумвират

Триумвират (од латински: „владеење на тројца“) или “тројка“ на руски, e опис на сојузништвото меѓу тројца подеднакво моќни политички или воени водачи - триумвири (лат.: ''triumvir'', мн. ''triumviri'').
Нивното сојузништво ретко траело подолг период. Исто така, изразот може да се примени како опис на држава во која тројца различни воени водачи заеднички раководат со државата.
1 Римските триумвирати
Првиот триумвират го склучиле Гај Јулиј Цезар, Гнеј Помпеј и Лициниј Крас. Тоа се случило во 60 г. п.н.е. и нивна цел била да ги заземат највисоките позиции во Рим. Затоа, Цезар во 59 г. п.н.е., станал конзул, а потоа отишол да ги пороби галските племиња. Кога успеал, настанала Галија, област која се простирала северозападно од Апенинскиот Полуостров. Подоцна Галија станала римска провинција со која владеел токму Цезар.
Кога Лициниј Крас загинал во битката со парќанската војска во 53 г. п.н.е., односите меѓу Помпеј и Цезар заладиле и Првиот триумвират се распаднал.
Вториот триумвират бил склучен во 43 г. п.н.е. во градот Бононија (денешна Болоња) на северот на Италија, а бил помеѓу Марко Антониј, Емилиј Липид и Октавијан Август.
За разлика од првиот триумвират, кој имал таен карактер, вториот триумвират бил официјализиран со закон кој именувал “тројца со конзулски овластувања за уредување на државата“ (лат.: ''triumviri rei publicae constituendae consulari potestate''). Триумвирите ја имале врховната власт во државата, единствено ограничена на период од пет години.
Камерон Дијаз

Камерон Дијаз (на |Cameron Diaz, родена на 30 август 1972 во Сан Диего, Калифорнија, САД) со целосно име Камерон Мишел Дијаз — американска филмска глумица и поранешна манекенка.
На 16 година заминала од својот дом и работела како фото модел, а во следните пет години живеела на различни локации низ целиот свет. Иако без глумечко искуство, во 1944 година дебитира на филмското платно со филмот ''Маска'' (Mask), каде што ја толкува понежната половина на глумецот и комичар Џим Кери. После неколку улоги во нискобуџетни и непопуларни филмови нејзината популарност почнала да расте во 1998 кога ја одигра главната улога во романтичната комедија ''Сите се луди за Мери'' (There's Something About Mary). Две години подоцна ја игра главната улога во филмот ''Чарлиевите ангели'' (Charlie's angels), а во 2001 учествува во филмот „Небо со боја на ванила“ заедно со Том Круз, за подоцна да го даде гласот на принцезата Фиона во популарниот анимиран филм ''Шрек''.
Денеска е една од најплатените глумици во Холивуд, добивајќи 20 милиони долари за продолжението на „Чарлиевите ангели“ со што стана втората глумица, после Џулија Робертс, со толку голема заработка за само еден филм.
1 Избрана филмографија
* Маска (1994) - Тина Карлајал
* Вкусот на Минесота (1996) - Фреди Клејтон
* Глава над водата (1996) - Џим Витсон
* Полошо не може (1998) - Лора Герити
* Сите се луди за Мери (1998) - Мери Џенсен
* Чарлиевите ангели (2000) - Натали Кук
* Небо со боја на ванила (2001) - Џули Џани
* Шрек (2001) - Принцеза Фиона (глас)
* Најслатко суштество (2002) - Кристина Волтерс
* Чарлиевите ангели 2 (2003) - Натали Кук
* Шрек 2 (2004) - Принцеза Фиона (глас)
* Шрек 3 (2007) - Принцеза Фиона (глас)
* Што се случува во Вегас (2008) - Џој Фулер
* Шрек - Forever After (2010) - Принцеза Фиона (глас)
Множина

Множина — граматички облик на именка што означува количина предмети, поими, суштества или појави кои се повеќе од еден, додека во словенската група јазици се употребува за количина поголема од два.
Заедно со еднината, денес во повеќето индоевропски јазици множината е единствениот граматички број. Во некои јазици на зборот му се додава наставка кога тој покажува множина. На пример, во англискиот јазик во кој на зборовите во множина им се додава “''s''“ (главно), понекогаш и "''es''", па дури и "''ies''" (пример, ''dollar'' е во еднина, а ''dollars'' е во множина).
Сите европски јазици имаат множина. Во некои јазици, како што се арапскиот или хебрејскиот, има необични форми, а тоа се: "нулар" (ништо или нула објекти), "тријал" (три објекти) и "паукал" (неколку објекти). Повеќето светски јазици ја користат едноставната форма на множина.
Некои јазици немаат множина. Овде спаѓаат јапонскиот, корејскиот и кинескиот јазик, како и некои други источноазиски јазици.
Во македонскиот јазик зборовите кои означуваат множина најчесто се обележуваат со буквата “и“, но можно е и користењето на “а“ и “е“.
1 Форми на множината во македонскиот јазик
Избројана множина: три дена, неколку дена; два петла; два кладенца итн.
Обична множина: Македонец - Македонци; граѓанин - граѓани, селанец - селани, скопјанец - скопјани, но Германец - Германци; Турчин - Турци; старец - старци; театар - театри; Грк - Грци; ден - дни, денови; смок - смоци, смокови; крст - крстови; леб - лебови; нож - ножеви; крај - краеви, но: кеј - кејови; крал - кралеви и кралови; зет - зетеви и зетови; меч - мечеви; ветар - ветрови; оган - огневи и огнови;
Збирна множина: дол - долишта; крај - краишта; роб - робје; кол - колје; друм - друмје; камен - камење, камења; ремен - ремење, ремења итн.; град - градје; рид - ридје; пат - патје; паќе (=патишта).
Грб на Литванија

Грбот на Литванија е официјалниот грб на државата кој се состои од бел наоружан јавач или витез претставен на црвен штит. Грбот е познат под името витис или на литвански Vytis. Овој грб е еден од најстарите грбови во Европа кој е во употреба. Овој грб потекнува од грбот на Пахонија и е сличен со поранешниот грб на Белорусија.
1 Поврзано
* Литванија
* Знаме на Литванија
* Пахонија
2 Наводи
** Gimtoji istorija, Nuo 7 iki 12 klasės (Lietuvos istorijos vadovėlis), CD, 2002, ISBN 9986-9216-7-8
* Simas Sužiedėlis and Antanas Vasaitis (ed.), Encyclopedia Lithuanica, Boston: 1978, Vol. VI, pages 223-225.
* Gintaras Beresnevičius, Lietuvių religija ir mitologija, ''Tyto alba'', Vilnius: 2004. Pages 66–69. ISBN 9986-16-389-7